5 ทรัพย์สินที่ใช้ในการประกอบธุรกิจ

5.1 ลักษณะสำคัญของทรัพย์สิน

 ทรัพย์สินหลักของบริษัทฯ ณ วันที่ 31 ธันวาคม 2547 มีราคาตามบัญชี ดังนี้

[]

สรุปสาระสำคัญในสัญญาการเช่าที่ดินสำหรับการประกอบกิจการ

 บริษัทได้มีการเช่าที่ดินจากบุคคลภายนอกและกรรมการบริษัทรวมจำนวน 343 ไร่ 2 งาน 98 ตารางวาเพื่อการรวบกิจการบำบัดกากอุตสาหกรรม ณ อำเภอวัฒนานคร จังหวัดสระแก้ว และบริษัทได้มีการชำระค่าเช่าทั้งหมดรวม 30 ล้านบาท แก่ผู้ให้เช่าแล้ว โดยมีสาระสำคัญของสัญญาดังนี้

-   บริษัทได้ทำการเช่าที่ดินจาก

  1. นายแสงประทีป เทียนทอง (ผู้ให้เช่า) จำนวน 172 ไร่ 3 งาน 34 ตารางวา ค่าเช่า
  15.0 ล้านบาท

  2. นายวราวุธ สุวิทย์พันธุ์ (ผู้ให้เช่า) จำนวน 149 ไร่ 2 งาน 12 ตารางวา ค่าเช่า 13.0
  ล้านบาท

  3. นายทรงชัย กิจทวีทรัพย์ (ผู้ให้เช่า) จำนวน 21 ไร่ 1 งาน 52 ตารางวา ค่าเช่า 2.0
  ล้านบาท

  หมายเหตุ : รายละเอียดรายการระหว่างกันปรากฏในส่วนที่ 2 หัวข้อ 11

-   บริษัทได้ชำระค่าเช่าทั้งหมดแล้ว และมีสิทธิในการใช้ที่ดิน 30 ปี จนถึง วันที่ 14 พฤษภาคม
    2575

-   บริษัทมีสิทธิที่จะเข้าไปในที่ดินเพื่อใช้และทำประโยชน์ในที่ดินได้ทุกอย่างทุกประการ
    และปรับสภาพที่ดิน ไม่ว่าจะโดยการขุด ขนย้ายดิน/วัตถุใดๆ ออกจากที่ดิน นำดินหรือวัสดุใดๆ
    เข้ามาไว้ในที่ดิน ทำการก่อสร้าง ต่อเติม ดัดแปลง เคลื่อนย้าย รื้อถอนสิ่งปลูกสร้างใดๆ
    รวมทั้งขุดเจาะหาน้ำบาดาล และทำการใดๆ ในที่ดินได้ทุกประการ
    โดยผู้เช่าไม่ต้องขออนุญาตทำการใดๆ ในที่ดินและไม่จำต้องเสียเงินและค่าตอบแทนใดๆ
    ต่อผู้ให้เช่า

-   เนื่องจากโฉนดของที่ดินเหล่านี้มีข้อผูกพันว่าไม่สามารถจะทำการโอนให้ผู้อื่นได้เป็นระยะเวลา
    10 ปี จนกระทั่งปี 2555 บริษัทจึงไม่สามารถซื้อที่ดินเหล่านี้ได้ในทันที อย่างไรก็ดี
    เมื่อถึงกำหนดเวลาที่ผู้ให้เช่าสามารถโอนกรรมสิทธิ์ให้ผู้เช่าได้
    หรือเมื่อครบระยะเวลาการเช่า 30 ปี แล้วแต่เวลาใดจะถึงก่อน
    ผู้ให้เช่าตกลงที่จะจดทะเบียนโอนกรรมสิทธิ์ที่ดินให้แก่ผู้เช่า
    แล้วถือว่าเป็นการเลิกสัญญานี้โดยพลัน โดยถือว่าผู้เช่าได้ชำระราคาที่ดินแล้วตามสัญญาเช่าที่ดิน
    และผู้ให้เช่าไม่สามารถเรียกค่าตอบแทน ใด ๆ เพิ่มเติมอีก

สรุปสาระสำคัญในการซื้อสำนักงานใหญ่

บริษัทได้มีการชื้อพื้นที่สำนักงานจาก ธนาคารไทยธนาคาร จำกัด (มหาชน) ตั้งอยู่ชั้น 20
อาคารเสริมมิตรทาวเวอร์ ในราคา 25.94 ล้านบาท เพื่อใช้เป็นสำนักงานใหญ่ของบริษัทฯ
กับบริษัทย่อย โดยมีค่าใช้จ่ายในการตกแต่ง 5.47 ล้านบาท
และมีค่าใช้จ่ายส่วนกลางที่ต้องจ่ายให้ฝ่ายอาคารทุกเดือน เดือนละประมาณ 63,000 บาท

สรุปสาระสำคัญในสัญญาเช่าสำนักงานจังหวัดสระแก้ว

บริษัทได้มีการเช่าอาคารจากกรรมการบริษัทคือ นายแสงประทีป เทียนทอง ตั้งอยู่เลขที่ 159 หมู่ 5
ตำบลห้วยโจด อำเภอวัฒนานคร จังหวัดสระแก้ว เพื่อใช้เป็นสำนักงานของผู้เช่า
โดยมีระยะเวลาเช่า นับแต่วันที่ 1 มิถุนายน 2547 จนถึงวันที่ 31 พฤษภาคม 2548
โดยมีค่าเช่าเดือนละ 32,000 บาท และมีพื้นที่อาคารประมาณ 500 ตารางเมตร และที่ดินเปล่าอีก
7 ไร่ ใช้สำหรับเป็นสำนักงานจัดการด้านขนส่ง เก็บเอกสาร ห้องปฏิบัติการทดลองและที่จอดรถ

หมายเหตุ : รายละเอียดรายการระหว่างกันปรากฏในส่วนที่ 2 หัวข้อ 11

5.2 สินทรัพย์หลักของบริษัทย่อย

ส่วนใหญ่ประกอบด้วย อุปกรณ์สำนักงาน

5.3 นโยบายการลงทุน

ณ วันที่ 31 ธันวาคม 2547 บริษัทฯ มีเงินลงทุนในบริษัทย่อยมูลค่ารวม 1.18
ล้านบาทตามวิธีราคาทุน (7.2 ล้านบาทวิธีส่วนได้เสีย) โดยมีสัดส่วนเงินลงทุนคิดเป็นร้อยละ
99.99 ของทุนชำระแล้วของบริษัทย่อย ณ ปัจจุบัน บริษัทย่อยยังไม่มีนโยบายที่จะเพิ่มทุนจดทะเบียน

ณ ปัจจุบันบริษัทยังไม่มีนโยบายที่จะลงทุนเพิ่มเติมในบริษัทอื่น

5.4 การควบคุมดูแลบริษัทย่อย

เนื่องจากบริษัทถือหุ้นในบริษัทย่อยร้อยละ 99.9
บริษัทจึงสามารถจัดแนวทางการดำเนินงานของบริษัทย่อย
ให้เป็นไปตามแนวทางการดำเนินงานของบริษัท